Адыгэбзэр зэрызэбгъэщIэн макъылъэ
Иджыблагъэ дунейм къытехьащ ТхыдэмкIэ, филологиемрэ цIыхубэ хъыбарегъащIэ IэнатIэхэмкIэ институтым Кавказ Ищхъэрэм ис лъэпкъхэм я литературэмрэ IуэрыIуатэмкIэ и кафедрэм и доцент, филологие щIэныгъэм я кандидат Абазэ Албэч игъэпса «Адыгэбзэ макъылъэ» мультимедие проектыр.
Псалъэм я гъэIукIэм уедаIуэ, уеплъ, я тхыкIэхэр тыншу зэбгъащIэ хъуну ухуащ ар. Адыгэ псалъэхэм я мызакъуэу, хамэбзэм щыщу ди бзэм къыхыхьахэри щызэпкърыхащ абы.
Проектыр зи жэрдэмри, «Адыгэбзэ макъылъэм» ит псалъэхэр къыхэзыхари, къеджэри Абазэ Албэчщ, цIыхубз макъкIэ псалъэхэр зыгъэIуар Тыркум хыхьэ Къайсэр къалэм дэс КъарэцIыкIу Илькайщ.
Адыгэбзэр зэзыгъэщIэну щIэхъуэпс куэдым Абазэм и лэжьыгъэщIэр къахуэщхьэпэну дыщогугъ. «Адыгэбзэм и макъылъэр» къыщывгъуэтынущ мы интернет напэкIуэцIым http://www.I.kbsu.ru/docs/if/nanum_i_bza.ppsxА.
Бзэм зегъэужьыным хуэлажьэ Абазэм и IэдакъэщIэкI куэдкIэ иджыри лъэпкъыр игъэгуфIэну ди гуапэщ.
Инэрокъуэ Данэ.
